Ջին Սիսկել

Յուջին Կել Սիսկել (անգլ.՝ Eugene Kal Siskel,հունվարի 26, 1946(1946-01-26), Չիկագո, Իլինոյս, ԱՄՆ - փետրվարի 20, 1999(1999-02-20), Էվանստոն, Կուկ շրջան, Իլինոյս, ԱՄՆ), ամերիկացի կինոքննադատ և Chicago Tribune-ի լրագրող։ Մեկ այլ հայտնի կինոքննադատ Ռոջեր Էբերտի մտերիմ ընկերն է, ում հետ 13 տարի շարունակ համատեղ վարել Է At the Movies հեռուստածրագիրը։


== Կենսագրություն ==
Ծնվել է 1946 թվականի հունվարի 26-ին։ Տասը տարեկան հասակում երկկողմանի ծնողազուրկ է դարձել, նրան դաստիարակել են հորեղբայրն ու մորաքույրը։ 1967 թվականին ավարտել է Յելի համալսարանը «փիլիսոփայություն» մասնագիտությամբ, 1969 թվականին աշխատանքի է անցել Chicago Tribune-ում՝ ԱՄՆ բանակի պահեստազորում։
1975 թվականին ծանոթացել է կինոքննադատ Ռոջեր Էբերտի հետ, նրանք մտերիմ ընկերներ են դարձելи, վարել են մի քանի համատեղ հեռուստանախագծեր։ Նրանց ֆիլմերի գնահատման համակարգը «մեծ մատը վերև՝ մեծ մատը ներքև» շուտով դարձել է շատ սիրված քննադատների շրջանում, մեծ ճանաչում է ստացել նաև «Կենդանի գույնով» և Bizarre, «Քելվին և Հոբս» կատակերգության, «Հոլիվուդյան դասավորություն» և «Գոձիլլա» ֆիլմերում, «Գաղտնի նյութեր» սերիալի դրվագներից մեկի, և նույնիսկ Bloodhound Gang խմբի մեկ երգի մեջ։
1988 թվականի դեկտեմբերին Ջին Սիսկելը ենթարկվել է վիրահատության ուղեղի ուռուցքը վերացնելու համար։ 1999 թվականի փետրվարի 3-ին հայտարարել է, որ էկրանին կվերադառնա աշնանը, բայց փետրվարի 20-ին Սիսկելը մահացավ հետվիրահատական բարդությունների պատճառով։ Քննադատի մահվան պատճառով շոուի անունը փոխվեց, որը Սիսկելը վերջին 13 տարիներին վարում էր Ռոջեր Էբերտի հետ՝ Siskel & Ebert-ից Ebert & Roeper at the Movies, Ջին Սիսկերը փոխարինում է Ռիչարդ Ռուպերը։
Ջին Սիսկելը թաղված է Westlawn Cemetery գերեզմանատանը, մնացին այրին և երեք երեխաները։
Ակադեմիայի 71-րդ «Օսկար» մրցանակաբաշխության ընթացքում, վերջին մեկ տարվա ընթացքում կյանքից հեռացած կինեմատոգրաֆիստների հիշատակին վիդեո-կտրվածք ցուցադրելուց հետո (Ջին Սիսեկլը այնտեղ չկար,որովհետև Ակադեմիայի անդամ չէր) հաղորդավարուհի Վուպի Գոլդբերգն ասել է՝ «Ջին, սիրելիս, ուր էլ որ լինես, սա քո համար է» և բոլորին ցույց է տվել արդեն ճանաչելի ժեստ՝ «մեծ մատը վերև»՝ ներկաների բուռն ծափահարությունների ներքո։ Սիսկելի սիրելի ֆիլմը «Շաբաթ երեկոյի տենդն էր», որը նա դիտել էր առնվազն 17 անգամ և նույնիսկ աճուրդում գնել էր գլխավոր հերոսի սպիտակ դիսկո-կոստյումը։


== (1969-1998) լավագույն ֆիլմեր ==
Ջին Սիսկելի տարբերակը


== Ֆիլմերի ընտրանի ==
Չնայած կանոնավոր հրավերներին՝ Սիսկելը միշտ հրաժարվել է որևէ ֆիլմում կամ սերիալում էպիզոդիկ, «հյուրային» դեր խաղալ։ Նա բացառություն էր անում միայն թոք-շոուի համար և մի անգամ ինքն իրեն հնչեցրեց «քննադատ» մուլտսերիալի մեկ դրվագում։

1975-1983 թվականներին՝ անգլ.՝ Sneak Previews (15-րդ թողարկում)
1982, 1983, 1985 թվականներին՝ Շաբաթ երեկոյան ուղիղ եթերում / Saturday Night Live (3-րդ թողարկում)
1982-1999 թվականներ՝ At the Movies (221-րդ թողարկում)
1982, 1990-1992 թվականներ՝ Ուշ երեկո Դևիդ Լեթերմանի հետ / Late Night with David Letterman (4-րդ թողարկում)
1993-1998 թվականներ՝ Ուշ շոու Դևիդ Լեթերմանի հետ / Late Show with David Letterman (8-րդ թողարկում)
1993-1998  թվականներ՝ Այսօրվա երեկոն Ջեմ Լենոյի հետ The Tonight Show with Jay Leno (8-րդ թողարկում)
1995 թվական՝ Քննադատը / The Critic (կամեո, հնչյունավորում, առաջին եթերաշրջան)


== Ծանոթագրություններ ==


== Արտաքին հղումներ ==
Gene Siskel: The Balcony is Closed կայքում legacy.com
Некролог կայքում articles.chicagotribune.com, 1999 թվականի փետրվարի 23
Некролог կայքում nytimes.com, 1999 թվական փետրվարի 21